دماغ کے اردگرد جھلیوں کی ایک پرت موجود ہوتی ہے جن کو میننجیز کہا جاتا ہے۔ ان جھلیوں میں انفیکشن اور سوجن کی وجہ سے ہونے والی بیماری کو میننجائٹس، دماغ کا بخار یا گردن توڑ بخار بھی کہا جاتا ہے۔ یہ بیماری بیکٹیریا یا وائرس کی وجہ سے ہو سکتی ہے۔ وائرل میننجائٹس زیادہ عام ہے۔ اس مرض کی علامات عمر اور بیماری کی وجہ کے مطابق ہر مریضمیں مختلف ہو سکتی ہیں۔ گردن کے پٹھوں میں کھچائو، سردی لگنا، قے اور اسہال کے علاوہ دیگر علامات بھی سامنے آ سکتی ہیں۔